**Тексерілді\_\_\_\_\_\_\_\_\_\_\_\_\_\_\_\_\_ Бекітемін\_\_\_\_\_\_\_\_\_\_\_\_\_\_\_\_\_\_**

**Әдіскер: А.А. Амирханова**

 **№ 71 «Мөлдір» балабаќшасының «\_\_\_\_» \_\_\_\_\_\_\_\_\_\_\_\_2021жыл**

 **меңгерушісі Ж.А.Жусипалиева**

 **«\_\_\_» \_\_\_\_\_\_\_\_\_\_ 2021жыл**



***«Еркетай» ортаңғы тобының тақырыптық сағаты «Ұлыстың ұлы күні-Наурыз»***

 **Тәрбиешілер:** **Ерімбетова Б.**

 **Нұр-Сұлтан ќаласы, 2021ж**

**Тақырыбы:« Ұлыстың ұлы күні-Наурыз» Мақсаты:** Наурыз мейрамы туралы түсінік беру. Балалардың ойлау, қабылдау, зейін қабілеттерін дамыту. Грамматикалық тілде жүйелі сөйлеуге, мерекелік көңілін көтеру, елге деген сүйіспеншілікпен бірге, салт-дәстүрді құрметтеуге тәрбиелеу. **Көрнекіліктер:**Наурыз мерекесіне арналған суреттер,плакаттар, киіз үй - Сәлеметсізбе балалар, қонақтар! Бүгінгі «Еркетай» тобындағы Наурыз мейрамына арналған «Ұлыстың ұлы күні-Наурыз » атты мейрамымызды бастауға рұқсат етіңіздер! **Тәрбиеші:** Балалар, міне Наурыз да келді. 22 наурыз жыл басы. Наурыз үлкен мейрам.

Көптен күткен Наурыз тойы арайлы, Нұрға бөлеп міне жатыр манайды! Мал біткеннің бал татыған уызды, Қуат болып қанымызға тарайды. Төрт түлік мал халқымыздың сүйері, Көңілімнің күмбірлеген күйі еді. «Аман ба» деп мал жаның? Бірін-бірі құшақтасып көріседі. - Ал, балалар! Бәріміз тұрып бір-бірімізді құшақтап, бір-бірімізге жақсы тілектер айтып, Наурыз мейрамымен құттықтайық! Наурыз – Ұлыстың ұлы күні құтты болсын! Ақ мол болсын! Жаңа жыл бақ, береке, молшылық әкелсін! Наурыз шығыс күнтізбесінде жаңа жыл басы деп саналады. 21-22 наурызда күн мен түн теңеледі. Наурыз деген сөздің өзі «нау» - жаңа, «руз» - кун деген сөздерден алынып, жаңа жыл деген ұғымды білдіреді. Адамдар Наурызға дайындалады. Олар үй, арық, аула, көшені тазалайды. Ағаш, гүл егеді. Адамдар үйлерінде дастархан жайады. Ән шырқап, би билеп, ойын ұйымдастырады. - Құрметті қонақтар, балалар! Наурыз құтты болсын! Балалардың орындауында:

**Ән «Отаныма көктем келді»**  - Наурыз - бақыттың бастамасы, ұлылықтың ұйытқысы, жақсының жаршысы, ынтымақтың белгісі, өмірге нұр сыйлаған, сезімге гүл сыйлаған халық қастерлейтін күн. - Ал, енді біздің кішкентай бүлдіршіндеріміз Наурыз мерекесіне арналған жыр-шумақтарын ұсынады. **1. Жыр-шумақтар:**

**Абзал:**

Көктем келді балақай

Жасарды жер алақай

Наурыз тойын тойлайық

Әсем әнге салайық.

**Дария:**

Уа,ағайын халайық,

Мұнда назар салайық

Мерекесі халықтың

Наурыз тойын бастайық!

**Айкенже:**

Ағайын халайық,

Мұнда назар салайық!

Мерекесі халықтың

Наурыз тойын бастайық!

**Ердаулет**

Жылдың басы- Науырыз

Жылдың басы -Науырыз

Мерекеге арналсын

Бүгінгі жыр-әніміз!

**Динара:**

Жыл басы Наурыз мереке

Ақ нұрға әлем боянды

Наурыз тойы береке

Тіршілік жаңа оянды

**2. Жыр-шумақтар:**

**Карим**

Той думанға келіңіз,

Тамашалап көріңіз,

Ән айтайық әріміз,

Қол соғайық бәріміз!

**Ильхам,Гиззат**

Көктем келді балақай

Жасарды жер алақай

Наурыз тойын тойлайық

Әсем әнге салайық!

**Абылайхан**

Наурыз тойы салтымыз

Наурыз тойы мархаббат

Ән жүректен ән тарап,

Шаттанды шартарап.

**Қарақат**

Наурыз келді еліме

Наурыз келді жеріме

Бақыт балық тілеймін

Бүкіл қазақ еліне.

**Қонақ болып Алдар көсе кіреді.**

**Алдар көсе:** Ассаламағалейкум, балалар!

Мен Алдармын, Алдармын,

 Досымын адал жаңдардың,

Жақсыға талай серік боп,

Жаманды талай алдадым!

Мереке Наурыз жыл басы, наурыз тойы құтты болсын!

**Жүргізуші:**  Рахмет Алдар Көсе! Қош келдіңіз, Келіңіз наурыз мерекесін бірге тойлайық!

**Алдар көсе:** Олай болса, балалар Наурыз мерекесі күн мен түн теңелген кез, ол күні ренжіскен адамдар бір- бірімен құшақ жайып татуласады, жаңа көйлектерін киіп көтерінкі көңіл күйімен мерекені қарсы алады. Дастарқан жайылып, бір-біріне қонаққа барады, қызықты ойындар мен сайыстар өткізіледі. Мен де сендерге құр келмей қызықты ұлттық ойындар алып келдім! Қазір алдымен сендердің өнерлеріңді тамашалап алайық. Сосын ойнай жатармыз.

 **Тәрбиеші:** Көктемнің алғашқы күндерінен бастап жер бетіне қылтиып, бой көтеріп гүлдер өседі. Көктем - жыл мезгілінің әдемі бір кезені. Наурыз айында күн ұзарып, түн қысқарады. Күн көзінің шуағы молаяды. Қар еріп, жырашықтардан су аға бастайды. Көктем – өте көңілді мезгіл. Ендеше балаларымызды «Ат шабыс » биімен ортаға шақырайық.

**Би «Ат шабыс»**

Осы кезде Бай кіріп келеді.

**Алдар көсе:** Кім келе жатыр десем, Байеке сіз екенсіз ғой. Ассалаумағалейкум?!

**Бай:** Алдар көсе сен ба? Қалың қалай ?(Екеуі құшақтасып амандасады)

**Алдар көсе:** Әдемі атқа мініп алыпсыз. Атыңызды маған бере қойыңыз. Ана жерге апарып байлап қояйын.

**Бай:** Атымды қайда әкеттің?

**Алдар көсе:** Байлап қойдым.Ал Байеке келіңізші дұрыстап амандасайық! Көрісу күні ғой.(Екі үш рет құшақасып көріседі. Алдар сол кезде қойнынан қызыл орамалды алып шығады.)

-Балалармен бір ойнап жіберейік. Байее атыңыз шабандоз сияқты. Байлаған кезде байқадым.Сынап көрмедік па?

**Бай:** Сынасаң сынап көр, менің атым жүйріктердің жүйрігі.

**Алдар көсе:** Онда мен балаларды шақырайын. Сосын екеуміз жарысармыз.

**Ұлттық ойын «Орамал тастамақ»** Наурыз мейрамында халық қуанып ұлттық ойын түрлерін ойнап көңіл көтерген. Сонын ішінде «Көкпар», «Қыз қуу», арқан тарту т.б ойындар. - Ал, балалар, ендеше «Орамал тастамақ» ойынын ойнап, тапқыр жылдам баланы сынап көрелік! **Шарты:** Қыз бала ортада қызыл орамалды көтеріп тұрады. Айналасында үш жігіт бала атпен шауып айналып жүреді. Орамалды қыз лақтырғанда кім қағып алады ,сол жеңімпаз.

**Бай:**Ей, Алдар сені осы барлық жұртты алдап кетеді дейді ғой.Сен мені алдап көрші.

**Алдар көсе:** Жоға Байеке,қойыңызшы.

**Бай:**Алдап көрші мені, көрейік алдағаныңды.

**Алдар көсе:** Алдаушы таяғым үйде қалып қалыпты, атыңызды бере тұрасыз ба?жүйрік атпен тез барып әкеле қояйын.

**Бай:** Берсем берейін.

**Алдар көсе:** Ал, кеттік шу жануар !(Шауып кетеді.)

Бай: Әй тоқта мына сенің атың дым шаппайды ғой, үй шу,шу дем (Бай соңында айқайлап қалып қояды).

**Алдар көсе:** Байеке алдау деген осы-ы-ы! (Деп шауып кетеді)

Бай: Ойбуй мен алдандым балалар, Алдар көсені қысқа жолдан күтіп алайын.(Деп шығып кетеді).

**Топқа Наурыз әже кіреді.**

**- Армысыңдар немерелерім,қонақтарым!Ұлыстың ұлы күні құтты болсын! Ақ мол болсын! Балалар мен сендерге жұмбақ жасырайын.**

 Жұмбақ - Ал енді балалар! Жұмбақтың шешуін табыңдар: Дәмді-дәмді тағамдарды жинайды, Қонақтарды көңілдене сыйлайды. (дастархан) Бұл не? Дұрыс айтасыңдар, балалар! Бұл дастархан. Ал дастарханға қандай қазақтың ұлттық тағамдары қойылады? Қазақтың ұлттық тағамдары, Жасымнан жақын маған бәрі. Теңермес ем оларға мен, Ешбір асты ғаламдағы. - Дастархан басында адамдар қалай отырады, асқа қатысты тыйымдармен ырымдарымен таныстыру.

 **Ән «Науырыз»**

**Наурыз әже:** Ал балаларым сонымен қатар қазақтың бір дәстүрі-

 **«Бесікке салу»дәстүрі .**

Бесікке салу бала таза, жылы жатсын, ұйқысы тыныш болсын деген ниетпен бесікке бөлейді. **Наурыз әже** баланы бесікке салу рәсімін көрсетеді. Балаларға батасын беріп шығып кетеді.

**Ұлттық ойын «Көтермек»**

**Шарты:** Балалар шеңберге тұрады. Өз ерігімен сайысам дегендер екі бала ортағашығады, қарсыласты өзінің арқасына көтеріп алуға тырысады. Ойын күшті дамытады.

 **Тәрбиеші:** Келесі кезекті мың бұралып дайын отырған қыздарымыздың биіне берейік.

**Би: «Наурыз биі»**

**Қорытындылау**  Қазақ халқының ежелгі салт-дәстүрінің бірі – бата-тілек білдіру. «Сөз арқылы жаратушыға жалынып, жалбарынып ықпал етуге болады деп түсінген ата-бабаларымыз. «Жаңбырменен жер көгереді, батамен ер көгереді», «Баталы құл арымас» - деген ой-пікірді уағыздап, кейінгі ұрпағына ықылас білдіріп, ақ ниетпен бата беріп, тілек тілеуді дәстүрге айналдырған. Наурыз әже ата береді.Рахмет! **Тәрбиеші:**  Жаз келер, қыстыгүні қысым кетіп, Қар, суық, аяз, боран - бәрі кетіп. Қасықтай қар, тобықтай тоң қалмайды, Табиғат барша жанға рахым етіп. Жетпекке үлкендікке жас балалар, Жүгірер қырдан ойға дүбірлесіп. Шал-кемпір күн шуақтап, көңілі жай, Өткен күн, өмірін айтып күбірлесіп. – Құрметті балалар! Бүгінгі «Еркетай» тобына Наурыз мейрамымызды тамашалап,назар салып тыңдағандарыңызға рахмет!